
ДО

ОБЩИНСКИ СЪВЕТ 

БУРГАС
Д О К Л А Д Н А   З А П И С К А

от ДИМИТЪР НИКОЛОВ НИКОЛОВ

КМЕТ на ОБЩИНА БУРГАС

ОТНОСНО: Придобиване от Община Бургас право на собственост върху ПИ с идентификатор 07079.663.845, целият с площ 116 кв.м по КККР на гр. Бургас, собственост на ЛУКОЙЛ България ЕООД, във връзка с прилагане на одобрен ПУП-ПП за трасе на пътна връзка от о.т.209 по плана на ж.к. „Меден Рудник”, гр. Бургас до Републикански път I-9 „ГКПП Дуранкулак – Бургас- ГКПП Малко Търново”-обект от първостепенно значение за Община Бургас.

УВАЖАЕМИ ОБЩИНСКИ СЪВЕТНИЦИ,

С влязло в сила Решение №14-5 от 25.09.2024г., Общински съвет — Бургас е одобрил проект за Подробен устройствен план — парцеларен план (ПУП-ПП) за трасе на пътна връзка от о.т. 209 по плана на ж.к. „Меден Рудник”, гр. Бургас до Републикански път І-9 „ГКПП Дуранкулак - Бургас - ГКПП Малко Търново” - обект от първостепенно значение за Община Бургас.

Във връзка с изключителната важност и обществена значимост на проекта, Общински съвет Бургас е разпоредил и предварително изпълнение на решението си.

С одобрения ПУП-ПП за трасе на пътна връзка от о.т. 209 по плана на ж.к. „Меден Рудник”, гр. Бургас до Републикански път І-9 „ГКПП Дуранкулак — Бургас — ГКПП Малко Търново” се засяга частично имот с идентификатор 07079.663.614, целият с площ 5730 кв.м по КК на гр. Бургас, собственост на ЛУКОЙЛ България ЕООД, видно от договор за замяна на недвижими имоти от 13.07.2001г., вписан с акт № 126, том ІІІ, вх. рег. № 4936 от 26.07.2001г. на Служба по вписванията - гр. Бургас. Съгласно предвижданията на проекта, трасето на бъдещия обходен път преминава през югоизточната част на ПИ с идентификатор 07079.663.614, като засяга терен с площ 116 кв.м, обособени в ПИ с проектен идентификатор 07079.663.845 по КККР на гр. Бургас.

Съгласно разпоредбата на чл.21, ал. 1 от Закона за общинската собственост, имоти, собственост на физически или на юридически лица, могат да бъдат отчуждавани принудително за задоволяване на общински нужди, които не могат да бъдат задоволени по друг начин, въз основа на влязъл в сила подробен устройствен план, предвиждащ изграждането на обекти - публична общинска собственост, както и в други случаи, определени със закон, след предварително и равностойно парично или имотно обезщетение.

На основание чл.21, ал.4 от Закона за общинската собственост, имотите, собственост на физически или на юридически лица, могат да не бъдат отчуждавани 
принудително за изграждане на обекти - публична общинска собственост, при условие, че общината ги придобие чрез покупка. В този случай кметът на общината внася предложение в общинския съвет за одобряване на предварителното съгласие, постигнато със собствениците на тези имоти за сключване на сделка за придобиване на собствеността върху съответните имоти.

Във връзка с прилагането на така одобрения ПУП, Община Бургас с писмо с изх. № 24-00-3087/28.11.2024г. до г-н Иво Хоскенс, Генерален директор на ЛУКОЙЛ България ЕООД, е отправила предложение да закупи частта от ПИ с идентификатор 07079.663.614 по КК на гр. Бургас, засегната от трасето на бъдещия обходен път за сумата от 14 427,00 лв. (четиринадесет хиляди четиристотин двадесет и седем лева), без ДДС. Стойността на засегнатата част от имота на дружеството е изведена от оценителски доклади за определяне на равностойно парично обезщетение за имоти, засегнати от посочения ПУП-ПП и предвидени за отчуждаване.

В отговор на отправеното от Общината предложение, с писмо изх.№ ИХ235/18.12.2024г., Генералният директор на ЛУКОЙЛ България ЕООД г-н Иво Хоскенс е приел Община Бургас да закупи частта от собствения на дружеството поземлен имот с идентификатор 07079.663.614, целият с площ 5730 кв.м по КК на гр. Бургас, засегната от трасето на бъдещия път, обособена в ПИ с проектен идентификатор 07079.663.845, целият с площ 116 кв.м по КК на гр. Бургас, за предложената цена в размер на 14 427,00 лв. (четиринадесет хиляди четиристотин двадесет и седем лева), без ДДС.

Видно Скица-проект №15-1015188-08.10.2024г. за проектен имот с идентификатор 07079.663.845, имотът е отразен с площ 116 кв.м, съответстваща на засегнатата от одобрения ПУП-ПП площ от ПИ с ид. 07079.663.614, целият с площ 5730 кв.м по КККР на гр. Бургас, при съседи: 07079.663.847, 07079.663.846, 07079.663.848 07079.663.843 и 07079.663.844.

Предвид изложеното и на основание правомощията ми по чл. 73, ал. 6 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, Моля, на насроченото на 20.12.2024г. да бъде разгледана настоящата докладна, като мотивите за това са свързани с осигурения финансов ресурс за стартиране реализирането на инвестиция в голям обществен интерес, относно реализация на пътна инфраструктура от първостепенната улична мрежа на гр. Бургас, с основна цел облекчаване на пътния поток, безконфликтно транспортно обслужване на прилежащите жилищни зони, бързо и безпрепятствено извеждане на трафика от града, предлагам на Общински съвет [image: image3.png]


Бургас на основание чл. 21, ал. 1, т. 8 от Закона за местното самоуправление и местната администрация, чл. 8, ал. 1, чл. 21, ал. 5, във връзка с ал. 4 от Закона за общинската собственост, да приеме следните
РЕШЕНИЯ:

1. Във връзка с прилагане на влязъл в сила Подробен устройствен план - парцеларен план (ПУП-ПП) за трасе на пътна връзка от о.т. 209 по плана на ж.к. „Меден Рудник”, гр. Бургас до Републикански път І-9 „ГКПП Дуранкулак- Бургас – ГКПП Малко Търново“ - обект от първостепенно значение за Община Бургас, ОДОБРЯВА предварителното съгласие, постигнато с ЛУКОЙЛ България ЕООД, ЕИК 121699202, със седалище и адрес на управление: гр. София, район Триадица, п.код 1404, бул. „България” № 69, Офис Кула- Инфинити Тауър, ет. 17, представлявано от г-н Иво Хоскенс, Генерален директор, за придобиване от Община Бургас право на собственост върху поземлен имот (ПИ) с идентификатор 07079.663.845(нула седем нула седем девет точка шест шест три точка осем четири пет), целият с площ 116 (сто и шестнадесет) кв.м по КК на гр. Бургас, попадащ в урбанизирана територия, при съседи: 07079.663.847, 07079.663.846, 07079.663.848 07079.663.843 и 07079.663.844, находящ се в гр. Бургас, ПЗ „Юг-Запад”, бул. „Тодор Александров", за сумата в размер на 14 427,00 лв. (четиринадесет хиляди четиристотин двадесет и седем лева), без ДДС.
2. На основание чл. 60, ал. 1 от АПК допуска предварително изпълнение на решението, предвид значимия обществен интерес и с оглед спазване на сроковете за изграждане и реализация на инвестиционното намерение на Община Бургас.

Приложение: Решение №14-5 от 25.09.2024г. на Общински съвет — Бургас; Писмо с изх. № 24-00-3087/28.11.2024г. на Община Бургас; писмо изх. № ИХ235/18.12.2024г., на Генерален директор на ЛУКОЙЛ БЪЛГАРИЯ ЕООД, Скица-проект №15-1015188-08.10.2024г. за ПИ с пр. идентификатор 07079.663.845, издадена от СГКК-гр. Бургас, Скица № 15-949601-19.09.2024г. на ПИ с ид. 07079.663.614, издадена от СГКК-гр. Бургас; Договор за замяна на недвижими имоти от 13.07.2001г., вписан с акт № 126, том ІІІ, вх. рег. № 4936 от 26.07.2001г. на Служба по вписванията — гр. Бургас.
ДИМИТЪР НИКОЛОВ 
Кмет на Община Бургас

Съгласували:

ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

ПЕНКА БУЙНОВА, Гл. експерт в дирекция УОС

Изготвил: 

инж. Райна Димова, Ст. експерт в дирекция УОС









